Dié staking het reeds gister ’n groot invloed op onderwys in dié provinsie gehad toe onderwysers wat lede van die SAOU is, by die huis gebly het.
Sprekers het die aanbod om die maandelikse behuisingstoelae van R620 tot R630 te verhoog – terwyl werkers ’n toelae van R1 000 vra – as die “voertsek vir ’n shanty-toelae” beskryf. Die ander eise van die werkers is steeds dieselfde – ’n salarisverhoging van 8,6% terugwerkend tot 1 April en werkers moet dieselfde subsidie vir siekefondse ontvang.
Van die werkers word verwag om elke oggend ’n pak klere en ’n das werk toe te dra omdat hulle professioneel is, maar waar is die geld om dit te doen?